Natascha Artin Brunswick

Natascha Artin Brunswick (néé Jasny; 11 Junè 1909 - 3 Pèbruwari 2003) iyâ arèya ahlè ḍâlem Matematika bân fotografer Rusia - Amèrika.

 St. Petersburg bân Hamburg 
Natascha Artin Brunswick iyâ arèya potrè ḍâri Naum Jasny [ru], orèng ekonom Yâhudi Rusia ḍâri Kharkiv. Embu' na iyâ arèya bhângsawan bân dokter ghighi Ortodoks Rusia. Karna è bakto rowa, Orèng Krèsten Ortodoks Rusia è lang-lang amantan kalabân orèng Yâhudi, Natascha ngallè ka Protèstan. Bân amantan è Finlandia. Eppa'na Naum Jasny iyâ arèya alèran Menshevik bân buru ka Tbilisi samarèna Revolusi Oktober taon 1917. Natascha, trètan binè'na bân embu' na nyosol è taon 1920. Samarèna Bolshevik ngowasaè Georgia, kalowargana neptep è Austria ḍâri taon 1922 sampè' 1924 kaangghuy bâkto sè ceppet è taon 1924 è Berlin bân ahèrra ngallè ka Langenhorn, Hamburg sampè' taon 1937.

Natascha Jasny asakola è Sakolaan progresif Lichtwark. È bâkto sè ghi' asakola, Natascha moto kalabân koda' kotak saderhana bân aproses fotona dhibi' è jeddèng è roma na, sè manpaattdhâ kamar petteng dhârurât. Natascha lulus è taon 1928. Natascha ngarep kaangghuy ajhâr arsitektur è Bauhaus Dessau, tapè situasi pèssè kalowargana aghâbây hal kasebbhut è ghârâssa ta' mongkin. Natascha ajhâr Matematika è Universitas Hamburg bân ngala' kursus Sejarah Seni bân Aby Warburg bân Erwin Panofsky. Natascha lulus ḍâri Universitas kasebbhut è taon 1939 kalabân jhuluk Magister.

 Referensi 

Bhângsa:Ahlè matematika
Bhângsa:Orèng èkonom